François Louis de Rousselet-Châteaurenault

François Louis de Rousselet-Châteaurenault (født 22. september 1637, død 15. november 1715 i Paris) var en fransk viseadmiral, marskalk av Frankrike og adelsmann. I ungdommen kjempet han i slaget ved Dunkerque i 1658 mot spanjolene. I 1661 gikk han inn i den franske marinen og utmerket seg i erobringen av Jijel under François de Vendôme de Beaufort (23. juli 1664).

I 1672 ble Rousselet kaptein på sitt eget skip og kjempet i Middelhavet mot sjørøvere fra Salé. I 1673 leide han en skvadron i Nordsjøen og bekjempet den nederlandske admiralen Michiel de Ruyter i 1675. I 1677 seilte han langs spanskekysten med bare seks skip og klarte å stå imot et angrep fra en flåte av 25 nederlandske skip under admiral Cornelis Evertsen den yngre.

Under niårskrigen gikk han i land med en fransk armé i Irland etter å ha slått admiral Herbert i slaget ved Bantry Bay. Et år senere, etter at ekspedisjonen hans mislyktes, evakuerte han den franske armeen i tillegg til 18 000 irer. 

Han kjempet så i slaget ved Beachy Head i 1690 og slaget ved Lagos i 1693.

Han ble viseadmiral i 1701 og kommanderte den franske flåten under slaget ved Vigobukta (1702). Flaggskipet hans «La Forte» ble satt i brann under slaget. 

Han ble guvernør i Bretagne i 1704.  

 Referanser 

Kategori:Franske admiraler
Kategori:Franske marskalker